ฟ้องแน่! สอบ.จ่อร้อง “ศาลปกครอง-ป.ป.ช.” เอาผิด กสทช.เคาะดีล TRUE-DTAC
สภาองค์กรของผู้บริโภค ผิดหวังมติ กสทช. รับทราบการควบรวม TRUE-DTAC จ่อร้อง “ศาลปกครอง-ป.ป.ช.” เอาผิดปฏิบัติหน้าที่โดยมิชอบ
สภาองค์กรของผู้บริโภค ผิดหวังมติ กสทช. รับทราบการควบรวม TRUE-DTAC จ่อร้อง “ศาลปกครอง-ป.ป.ช.” เอาผิดปฏิบัติหน้าที่โดยมิชอบ
21 ต.ค. 2565

ผู้สื่อข่าวรายงานว่า สภาองค์กรของผู้บริโภค หรือ สอบ. ระบุผ่านเฟซบุ๊กว่า ผิดหวังกับคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ที่ไม่ใช้อำนาจตัวเอง และเตรียมขอให้ศาลปกครองไต่สวนฉุกเฉิน และมีคำสั่งคุ้มครองชั่วคราวก่อนมีคำพิพากษา กรณี กสทช. อนุญาตการควบรวมบริษัท ทรู คอร์ปอเรชั่น จำกัด (มหาชน) หรือ TRUE และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC
พร้อมร้องคณะกรรมการคณะกรรมการป้องกันและปราบปรามการทุจริตแห่งชาติ หรือ ป.ป.ช. ดำเนินการตรวจสอบเนื่องจาก กรรมการ กสทช. “ปฏิบัติหน้าที่โดยมิชอบ” ในการพิจารณาการควบรวมกิจการประเภทเดียวกันในครั้งนี้ โดยเฉพาะประธาน กสทช. ที่มาจากด้านการคุ้มครองผู้บริโภค ถือว่าน่าผิดหวังเป็นที่สุดสำหรับผู้บริโภค
ทั้งนี้ เป็นเรื่องที่ยอมรับไม่ได้ว่า กสทช. ไม่มีอำนาจ เนื่องจากประธานได้ส่งไปให้คณะกรรมการกฤษฎีกาตีความ และได้รับการยืนยันมาแล้วว่าเป็นอำนาจของ กสทช. เพราะฉะนั้นสภาองค์กรของผู้บริโภคไม่มีทางเลือกอื่น นอกจากเดินหน้าฟ้องต่อศาลปกครองเพื่อให้คุ้มครองฉุกเฉินเพื่อยับยั้งการควบรวมในครั้งนี้ นอกจากนั้นก็จะเดินหน้าร้องต่อ ป.ป.ช. เพื่อดำเนินการกับ กสทช. ที่อนุญาตให้ควบรวมในครั้งนี้ด้วย